b'\n_START_ARTICLE_\nSlaget ved Lobositz\n_START_PARAGRAPH_\nSlaget ved Lobositz eller Lovosice den 1. oktober 1756 \xc3\xa5pnet krigen p\xc3\xa5 land i Syv\xc3\xa5rskrigen. Den pr\xc3\xb8yssiske styrken til Fredrik den store p\xc3\xa5 29\xc2\xa0000 mann, hindret at den \xc3\xb8sterrikske styrken til feltmarskalk Maximilian Ulysses Browne p\xc3\xa5 34\xc2\xa0500 mann klarte \xc3\xa5 hjelpe de beleire saksiske allierte, som overga seg to uker senere.\n_START_SECTION_\nOpptakten\n_START_PARAGRAPH_\nFredrik mente det var best \xc3\xa5 sl\xc3\xa5 til f\xc3\xb8rst, og 29. august 1756 invaderte han Sachsen med det meste av den pr\xc3\xb8yssiske h\xc3\xa6ren sin, mot r\xc3\xa5d fra hans britiske allierte. Hverken den saksiske eller \xc3\xb8sterrikske h\xc3\xa6ren var klare til krig. Den saksiske arm\xc3\xa9en satte opp en sterk forsvarstilling n\xc3\xa6r Pirna, og Fredrik hadde ikke annet valg enn \xc3\xa5 isolere dem og sulte de ut._NEWLINE_En \xc3\xb8sterriksk arm\xc3\xa9 satte avg\xc3\xa5rde for \xc3\xa5 hjelpe Sachsen, men ble avsk\xc3\xa5ret av styrkene til Fredrik n\xc3\xa6r byen Lobositz (tsjekkisk Lovosice), ved elven Elbe i dagens Tsjekkia. _NEWLINE_Von Browne, den \xc3\xb8sterrikske generalen, hadde gitt ordre til en liten styrke p\xc3\xa5 andre siden av Elbe om \xc3\xa5 dra til den saksiske arm\xc3\xa9en i Pirna, men de ble kalt tilbake da han h\xc3\xb8rte at Fredrik var p\xc3\xa5 vei.\n_START_SECTION_\nSlaget\n_START_PARAGRAPH_\nDen \xc3\xb8sterrikske arm\xc3\xa9en satte opp et forsvar p\xc3\xa5 en \xc3\xa5s, Lobosch (Lovo\xc5\xa1), overfor fjellet Homolka, langs Elbe ved den lille elven Morellenbach (Modla). Selv om den lille elvien ikke var dyp og kunne krysses av infanteriet, ville den likevel bryte opp formasjonene._NEWLINE_I tykk t\xc3\xa5ke n\xc3\xa6rmet pr\xc3\xb8ysserne seg. En styrke med kroater \xc3\xa5pnet ild mot dem og Fredrik, som trodde han sto foran en liten baktropp av den \xc3\xb8sterrikske arm\xc3\xa9en, ga ordre til en liten bataljon av infanteriet om \xc3\xa5 rykke frem._NEWLINE_Infanteriet rensket den nedre delen av Homolka, mens det pr\xc3\xb8yssiske artilleriet ble f\xc3\xb8rt frem i posisjon. Fra en terrasse hadde de utsikt og klar bane over dalen og det \xc3\xb8sterrikske kavaleriet._NEWLINE_Da t\xc3\xa5ken lettet ble infanteriet i det pr\xc3\xb8yssiske sentret m\xc3\xa5l for det \xc3\xb8sterrikske artilleriet. Fredrik forsto raskt at styrken hans ikke sto imot den \xc3\xb8sterrikske_NEWLINE_baktroppen, men hele feltarm\xc3\xa9en. For \xc3\xa5 finne ut mer gahan ordre til kavaleriet sitt om \xc3\xa5 rykke frem for \xc3\xa5 rekognosere._NEWLINE_Da de n\xc3\xa6rmet seg Sullowitz ble de skutt p\xc3\xa5 og svigte mot venstre. Dette f\xc3\xb8rte til at det \xc3\xb8sterrikske kavaleriet rykke frem fra venstre. I et fors\xc3\xb8k _NEWLINE_p\xc3\xa5 \xc3\xa5 komme rundt p\xc3\xa5 flanken til  \xc3\xb8sterrikerne  f\xc3\xb8rte oberst Hans von_Blumenthal|von Blumentha sin Garde du Corps, som var n\xc3\xa6rmest Sullowitz, i et motangrep som f\xc3\xb8rte dem innenfor rekkevidden til musketerene fra landsbyen.  Von Blumenthals hest  ble skutt og han fikk selv et skudd i nakken som skadet ham resten av livet._NEWLINE_Det pr\xc3\xb8yssiske kavaleriet gikk til angrep  p\xc3\xa5 \xc3\xb8sterrikerane to ganger uten \xc3\xa5 lykkes. Fredrik trodde at slaget alt var tapt og \xc3\xb8nsket \xc3\xa5 forlate slagmarken. Han sa \xc2\xabDisse er ikke lenger de samme \xc3\xb8sterrikerne\xc2\xbb._NEWLINE_August Wilhelm av Braunschweig-Bevern, som hadde kommando av den pr\xc3\xb8yssiske venstreflanken, klarte s\xc3\xa5 \xc3\xa5 storme den \xc3\xb8sterrikske h\xc3\xb8yreflanken med infanteriet. Pr\xc3\xb8ysserne rykket  frem med bajonettene ute og mange hadde g\xc3\xa5tt tom for ammunisjon. Soldatene jaget \xc3\xb8sterrikerne gjennom den brennende byen Lobositz. Den \xc3\xb8sterrikske arm\xc3\xa9en gjorde retrett og lot pr\xc3\xb8yssernem v\xc3\xa6re tilbake p\xc3\xa5 slagmarken.\n_START_SECTION_\nResultat\n_START_PARAGRAPH_\nPr\xc3\xb8ysserne  og \xc3\xb8sterrikerne  mistet om lag 2\xc2\xa0900 mann hver. Den \xc3\xb8sterrikske arm\xc3\xa9 trakk seg tilbake intakt, og von Browne klarte \xc3\xa5 f\xc3\xa5 en styrke rundt _NEWLINE_pr\xc3\xb8ysserne til de beleirede sakserne, men det var litt for sent. Den saksiske arm\xc3\xa9en i Pirna overga seg den 14. oktober f\xc3\xb8r \xc3\xb8sterrikerne n\xc3\xa5dde frem, og Sachsen overga seg dagen etter. B\xc3\xa5de den pr\xc3\xb8yssiske og \xc3\xb8sterrikske arm\xc3\xa9en trakk seg s\xc3\xa5 tilbake for vinteren.'